ИЗВЕШТАЈ О РЕАЛИЗАЦИЈИ ЗАВРШНОГ ИСПИТА

За ученике осмог разреда у другом полугодишту и две недеље по завршетку наставног периода организовали су се часови припреме за полагање завршног испита из српског језика, математике, георгафије, историје, физике, хемије и биологије.

Задужени наставници ове школске године су: Трајан Станчу и Даниел Шубоњ, наставници математике, Оливера Милић и Данијела Митровић, наставнице српског језика и књижевности, Сандра Татомиров Кличковић и Јелена Јовчић, наставнице географије, Мирјана Димитријевић, наставница историје, Катарина Шубоњ и Весна Хлавати Ширка, наставнице биологије, Зоран Савић, наставник хемије и физике и Миодраг Митић, наставник физике.

Поједини наставници су припреме започели већ у првом полугодишту, а у другом полугодишту и две недеље по завршетку наставног периода за осми разред, сви наставници су држали ове часове редовно за све заинтересоване ученике.

Резултати ученика на завршном испиту по тестовима и ранг у односу на 19 основних школа Града Панчева:

* Математика – просечан број бодова 9,12; Ранг 8.
* Српски језик - просечан број бодова 8,87; Ранг 5.
* Комбиновани тест - просечан број бодова 10,28; Ранг 10.

На основу збира бодова за сва три теста у износу од 28,27 наша школа се у конкуренцији 19 градских школа налази на другом месту.

Према збиру бодова остварених на основу успеха у шестом, седмом и осмом разреду у износу од 52,50 школа заузима четврто место.

На основу укупног броја бодова (бодови на основу успеха + бодови на завршном испиту) од 80,77 школа је заузела прво место.

По свим наведеним показатељима школа се налази изнад градског и окружног просека.

Завршни испит полагало је свих 107 ученика. Сви ученици су распоређени у првом уписном кругу.